Temeljem članka 48. Zakona o lokalnoj i područnoj (regionalnoj) samoupravi („Narodne novine”, broj 19/13 – pročišćeni tekst, 137/15. i 123/17.), članka 56. i članka 94. Statuta Brodsko-posavske županije („Službeni vjesnik Brodsko-posavske županije“, broj 15/13 - pročišćeni tekst, 4/18.), članka 15. i članka 18. Pravilnika o financiranju programa i projekata udruga koji su od interesa za Brodsko-posavsku županiju iz djelokruga Upravnog odjela za zdravstvo i socijalnu skrb, Zakona o udrugama („Narodne novine”, broj 74/14. i broj 70/17.) te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine”, broj 26/15.) i Odluke župana od 4 . ožujka . 2019. godine, župan Brodsko-posavske županije ,

**objavljuje**

**J A V N I N A T J E Č A J**

**za financiranje programa i projekata udruga čije je djelovanje na području**

**Brodsko-posavske županije, a koje su od interesa za opće dobro iz zdravstva i socijalne skrbi za 2019. godinu**

**I.**

Župan Brodsko-posavske županije objavljuje Javni natječaj za financiranje programa ili projekata udruga čije je djelovanje Brodsko-posavska županija, a od interesa su za opće dobro iz zdravstva i socijalne skrbi u 2019. godini.

II.

1.Ukupna planirani iznos Javnog natječaja iz točke I. je 756.273,00 kuna.

2.Udruge sukladno ovom Natječaju mogu prijaviti programe/projekte za sljedeća prioritetna područja:

**Prioritetno područje 1-** zdravstvena i socijalno humanitarna djelatnost za programe/projekte usmjerene na zaštitu zdravlja, promicanje prava osoba s invaliditetom i djece s teškoćama u razvoju, humanitarna i socijalna djelatnost, prevencija siromaštva i socijalna isključenost te neprihvatljivo ponašanje djece i mladih.

Ukupno planirana sredstva:90.000,00 kn,

**Prioritetno područje 2-**promicanje vrijednosti Domovinskog rata, unapređenje kvalitete života i pomoći braniteljima Domovinskog rata i članovima njihovih obitelji, invalidima Domovinskog rata i članovima njihovih obitelji, civilnim žrtvama Domovinskog rata, obilježavanje važnih obljetnica i očuvanje uspomena na Domovinski rat te poboljšanje kvalitete života kroz organiziranje sportskih, kulturnih i drugih oblika druženja članova udruge.

Ukupno planirana sredstva :300.000,00 kn,

**Prioritetno područje 3.-** pomoć i podrška u području zaštite nasilja u obitelji, prvenstveno jačanje kapaciteta udruga za rad sa ženama i djecom žrtvama obiteljskog nasilja.

Ukupno planirana sredstva:186.273,00 kn,

**Prioritetno područje 4**- pomoć i podrška u području brige za umirovljenike i osobe starije životne dobi.

Ukupno planirana sredstva :180.000,00 kn.

3.Najniži iznos financijskih sredstava koji se može odobriti za financiranje pojedinog programa/projekta je 1.000,00 kuna.

4.Najviši iznos financijskih sredstava koji se može odobriti za financiranje pojedinog programa/projekta je 20.000,00 kuna.

Program/projekt se može financirati u 100% iznosu prihvatljivih troškova programa/projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstava. U slučaju da se predmetni program/projekt ne financira u 100% iznosu iz proračuna Brodsko-posavske županije (u daljnjem tekstu: Županija), udruga je dužna osigurati preostali iznos financiranja do punog iznosa financiranja programa/projekta.

5.Županija zadržava pravo promjene ukupno odobrenog iznosa ovisno o kvaliteti programa/projekta i dinamici punjenja županijskog proračuna.

6.Rok za podnošenje prijedloga programa/projekta je 30 dana od dana objave .

**UVJETI PRIJAVE**

Upravni odjel za zdravstvo i socijalnu skrb županije će dodjeljivati sredstva za financiranje programa/projekata udruga uz uvjet da:

* su upisani u Registar udruga Republike Hrvatske ili drugi odgovarajući registar;
* su upisani u Registar neprofitnih organizacija i vode transparentno financijsko poslovanje u skladu s propisima o računovodstvu neprofitnih organizacija;
* su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti;
* imaju sjedište na području županije ili provode program/projekt od međunarodnog značenja na području županije;
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom (statut udruge mora biti usklađen s odredbama Zakona o udrugama „Narodne novine“ broj 74/14 ili udruga mora podnijeti zahtjev za usklađivanjem nadležnom uredu što dokazuje potvrdom nadležnog ureda, a osoba ovlaštena za zastupanje udruge mora biti u mandatu);
* program/projekt koji prijave na javni natječaj županije, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba županije ;
* su uredno ispunili obveze iz svih prethodno sklopljenih ugovora o financiranju iz proračuna županije i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu županije;
* se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana člankom 48. Uredbe;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu programa/projekta;
* imaju uređen sustav prikupljanja članarina te uredno predaju sva izvješća županiji i drugim institucijama.

7.Potencijalni prijavitelj može podnijeti prijavu za najviše dva projekta/programa ali samo jedan program/projekt po prioritetnom području, za razdoblje provedbe do 12 mjeseci.

8.Na natječaj se ne mogu prijaviti aktivnosti koje se već u potpunosti financiraju iz proračunskih sredstava Brodsko-posavske županije ili drugih javnih izvora.

9.Financirati, odnosno sufinancirati će se samo programi/projekti koji/e će se provoditi tijekom 2019. godine.

**KRITERIJI ZA ODABIR**

Kriteriji za odabir programa, projekata su sljedeći:

* institucionalna sposobnost prijavitelja/partnera - ima li prijavitelj dovoljno iskustva i stručnog kapaciteta za provedbu planiranih aktivnosti programa/projekta (imaju li odgovarajuće sposobnosti i vještine za njegovu provedbu te znanja o problemima koji se rješavaju ovim natječajem); imaju li prijavitelj i partner(i) dovoljno upravljačkog kapaciteta (uključujući osoblje, opremu i sposobnost vođenja proračuna programa/projekta); postoji li jasna struktura upravljanja programom/projektom; je li jasno definiran tim i obveze njegovih članova;
* relevantnost programa/projekta- koliko je prijedlog programa projekta relevantan u odnosu na ciljeve i prioritetna područja aktivnosti natječaja (je li program/projekt u skladu s mjerama i aktivnostima u planiranim nacionalnim/regionalnim/lokalnim programima, strategijama i politikama koje su u nadležnosti davatelja financijskih sredstava); jesu li ciljevi programa/projekta jasno definirani i realno dostižni; jesu li aktivnosti programa/projekta jasne, opravdane, razumljive i provedive; jesu li rezultati jasno određeni i hoće li aktivnosti dovesti do ostvarivanja rezultata; ima li program/projekt jasno definirane korisnike (broj, dob, spol i sl.); definira li i u kojoj mjeri program/projekt njihove probleme i potrebe; pridonosi li program/projekt i u kojoj mjeri rješavanju problema korisnika; u kojoj mjeri su rezultati programa/projekta održivi;
* proračun (troškovi**)** - jesu li troškovi programa/projekta realni u odnosu na određene rezultate i predviđeno vrijeme trajanja; jesu li troškovi programa/projekta usklađeni s planiranim aktivnostima programa/projekta.

**SADRŽAJ PRIJAVE**

Prijedlozi programa/projekt dostavljaju se isključivo na propisanim obrascima, koji su zajedno s Uputama za prijavitelje dostupni na mrežnim stranicama županije [www.bpz.hr](http://www.bpz.hr).

**Obavezna dokumentacija:**

1. ispunjen, potpisan i ovjeren obrazac opisa programa/projekta;
2. ispunjen, potpisan i ovjeren obrazac proračuna programa/projekta;
3. preslika Izvoda o registraciji udruge iz Registra udruga RH ili drugog odgovarajućeg registra, ne starija od 3 mjeseca (može ga zamijeniti i ispis elektronske stranice sa svim podacima udruge iz registra);
4. preslika Izvatka iz registra neprofitnih organizacija (može ga zamijeniti i ispis elektronske stranice sa svim podacima organizacije iz registra);
5. preslika ovjerenog važećeg statuta prijavitelja;
6. financijski izvještaj udruge
   1. za obveznike dvojnog knjigovodstva: preslika godišnjeg Izvještaja o prihodima i rashodima, bilanca i bilješke uz financijske izvještaje za 2018. godinu;
   2. za obveznike jednostavnog knjigovodstva: odluka o vođenju jednostavnog knjigovodstva i primjeni novčanog računovodstvenog načela usvojena od zakonskog podnositelja i godišnji financijski izvještaj o primicima i izdacima za 2018. godinu;
7. potpisana izjava o nepostojanju dvostrukog financiranja;
8. Izjava o partnerstvu (ukoliko se program/projekt) provodi u partnerstvu sa drugim prihvatljivim subjektima).

**Neobavezni dijelovi prijave** su izvodi iz novinskih članaka, publikacija, fotografije, nagrade i sl., kao dokaz dosadašnjih aktivnosti i realiziranih sličnih programa/projekata.

Udruga kojoj će biti odobreno financiranje prije potpisa ugovora će morati dostaviti sljedeće dokumente:

1. Uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja projekta, ne starije od 6 mjeseci od dana objave natječaja;
2. Potvrda Ministarstva financija/Porezne uprave o stanju javnog dugovanja za prijavitelja i partnere, ne starija od 30 dana od dana objave natječaja.

**NAČIN PRIJAVE**

Natječajnu dokumentaciju potrebno je poslati u papirnatom obliku (jedan izvornik) poštom ili osobno i to kako slijedi:

1. poštom u zatvorenoj omotnici na adresu:

**Brodsko-posavska županija, Upravni odjel za zdravstvo i socijalnu skrb (NE OTVARAJ - Javni natječaj za financiranje programa, projekata udruga čije je djelovanje Brodsko-posavska županija, a od interesa su za opće dobro iz zdravstva i socijalne skrbi za 2019. godinu), Petra Krešimira IV 1, 35000 Slavonski Brod**

1. osobnom dostavom u pisarnicu Brodsko-posavske županije na adresu Petra Krešimira IV 1, 35000 Slavonski Brod.

Na omotnici je obavezno navesti naziv prijavitelja.

Postupak zaprimanja, otvaranja i pregleda dostavljenih prijava, ocjena prijava, dostava dodatne dokumentacije, ugovaranje, donošenje odluke o dodjeli financijskih sredstava kao i podnošenje prigovora detaljno su opisani u Uputama za prijavitelje na Javni natječaj /poziv za financiranje programa, projekta udruga na području Brodsko-posavske županije koje su od interesa za opće dobro iz zdravstva i socijalne skrbi za 2019. godinu.

Razmatrati će se samo prijave koje su pravodobno prijavljene te koje u cijelosti zadovoljavaju propisane uvjete Javnog natječaja/poziva.

Sva potrebne informacije vezane uz ovaj Javni natječaj/poziv mogu se dobiti u Upravnom odjelu za zdravstvo i socijalnu skrb Brodsko-posavske županije (ured 300), Petra Krešimira IV 1, Slavonski Brod, tel. 035/216-379 e-mail:bdosen@bpz.hr

**NATJEČAJNA DOKUMENTACIJA:**

1. Pravilnik;

2. Tekst javnog natječaja;

3. Upute za prijavitelje;

4. Obrasce za prijavu programa/projekta:

4.1. Obrazac opisa programa/projekta;

4.2. Obrazac proračuna programa/projekta;

5. Popis priloga koji se prilažu prijavi;

6. Obrazac za ocjenu kvalitete/vrijednosti programa/projekta;

7. Obrazac izjave o nepostojanju dvostrukog financiranja;

8. Obrazac izjave o partnerstvu (ako je primjenjivo);

9. Obrazac ugovora o financiranju programa/projekta;

10.Obrasce za izvještavanje:

10.1.Obrazac opisnog izvještaja provedbe programa/projekta;

10.2.Obrazac financijskog izvještaja provedbe programa/projekta;

10.3.Obrazac financijskog izvješća PROR – POT.

**ZAŠTITA OSOBNIH PODATAKA**

Sukladno članku 6. stavak 1. točka c) Opće uredbe o zaštiti osobnih podataka Brodsko-posavska županija, voditelj obrade, prikuplja, obrađuje i javno objavljuje osobne podatke prijavitelja programa, projekata i manifestacija u svrhu provedbe postupka dodjele financijskih sredstava za financiranje programa, projekata udruga iz zdravstva i socijalne skrbi na području Brodsko-posavske županije za 2019. godinu.

Dostavljeni osobni podaci čuvat će se do roka propisanog Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine”, broj 26/15) i Pravilnikom o financiranju programa i projekata udruga koji su od interesa za Brodsko-posavsku županiju iz djelokruga Upravnog odjela za zdravstvo i socijalnu skrb („Službeni vjesnik Brodsko-posavske županije“, broj 3/18).

Svi prijavitelji programa, projekata čiji se osobni podaci prikupljaju, obrađuju i javno objavljuju, temeljem odredbi Opće uredbe o zaštiti osobnih podataka imaju sljedeća prava: pravo na pristup osobnim podacima, pravo na ispravak, brisanje ili ograničenje obrade dostavljenih osobnih podataka, pravo na prigovor na obradu te pravo na prenosivost osobnih podataka.

KLASA:023-01/19-01/112

URBROJ:2178/1-11-01-19-03

Slavonski Brod, 4. ožujka 2019.

ŽUPAN

dr. sc . Danijel Marušić,dr. vet. med